RAUS FREDRIKSEN: Fredriksen gir 50 mill. til Radiumhospitalet

John Fredriksen gir en julegave på 50 millioner kroner Radiumhospitalet.

Vis mer byoutline Larsen, Håkon Mosvold

Publisert: Oppdatert: 21. desember 2007 09:28 , Publisert: 20. desember 2007 19:44

Gaven ble signert på en serviett på Fredriksens årlige julebord på Theatercafeen torsdag, melder TV2.

Fredriksen hadde skrevet "Til Jan" på servietten. Jahn er overlege Jan Vincents Johannessen. Han var til stede på Theatercafen for å motta gaven på vegne av kreftsykehuset.

Fredriksen mener at norske myndigheter ikke gjør nok på området for medisinks forskning, ifølge TV2.

- Hvorfor Radiumhospitalet?

- Fordi jeg tror det er veldig behov for å gjøre noe i den sektoren. Myndighetene gjør ikke nok, sier Fredriksen til tv-kanalen.

Har gitt mange ganger

Fredriksen har ved en rekke anledninger gitt gaver til medisinsk forskning.

Høsten 2005 ga han 30 millioner kroner til Rikshospitalet-Radiumhospitalet (RR), til kreftbekjempelse og hjertemedisinsk bekjempelse, og rett etter at hans kone Inger Astrup Fredriksen døde av kreft i romjulen i fjor, skrev VG at Fredriksen hadde bestemt seg for å finansiere en ny laboratoriefløy på Rikshospitalet.

Men Fredriksen kan saktens ha råd til å gi.

Les også: Tjener 10.000 dollar i timen – per båt